Karoline Røed: - Nok en gladnyhet for «Farmen»-profilen
Nok en gladnyhet for «Farmen»-profilen
«He put a ring on it!», skriver hun.
FORLOVET: Karoline Røed deler nok en gledelig nyhet med følgerne sine. Foto: Privat Vis mer
Publisert torsdag 01. juli 2021 - 12:45
Sist oppdatert torsdag 01. juli 2021 - 13:56
I slutten av april kunne den tidligere «Farmen»-deltakeren Karoline Røed (34) dele to gladnyheter - både at hun hadde fått seg kjæreste, og at de venter barn sammen.
Og som om ikke det er nok, har paret også nå tatt forholdet et stort steg videre. På Instagram avslører hun nemlig torsdag at de har forlovet seg.
«He put a ring on it!», skriver hun innledningsvis, etterfulgt av datoen 29. mai.
A post shared by Karoline Røed (@karoline_roed)
«20 år har jeg kjent deg, 10 år har jeg elsket deg, 2 år har jeg vært kjæresten din, resten av livet skal jeg være din wifey! Gledesrus, på det fineste stedet, den fineste dagen, med den fineste mannen», fortsetter hun.
Til Se og Hør forteller Røed at frieriet var både overraskende og hyggelig, og at hun «ble helt sjokkert».
- Det er over en måned siden nå, men vi syntes det var hyggelig å holde det for oss selv litt. Jeg ringte mamma og pappa på Facetime like etterpå og fortalte det, men jeg synes det har vært hyggelig å kalle han forloveden min bare for meg selv litt, forteller hun.
Frieriet fant altså sted i slutten av mai, og Røed forteller at det var på en av de første ordentlig varme sommerdagene.
- Sola skinte og det var deilig vær. Vi var på hytta vår ved Mjøsa, som vi er veldig glad i begge to. Vi satt nede ved vannet på svaberget - det var helt perfekt. Jeg spurte han om han ville være med og bade, men så svarte han «nei, vil du gifte deg med meg?», forteller hun om frieriet, og legger til at samboeren satt på kne foran henne da han spurte.
Den tidligere «Farmen»-deltakeren vet at forloveden er den hun vil tilbringe resten av livet med, men at de aldri hadde snakket om å gifte seg - derfor ble hun ekstra overrasket.
- Den ringen var ikke det viktigste, så derfor var det ekstra hyggelig at han spurte. Det ble tårer, endorfiner og lykkerus, innrømmer hun.
Tv-profilens utkårede er Ståle Svendby, og da Se og Hør snakket med henne i slutten av juni, hadde hun bare lovord å si om ham.
Hun har også tidligere fortalt at svangerskapet ikke bare har vært enkelt.
- Det har vært ganske tøft å være gravid, så ærlig må jeg være. Det har vært tyngre enn jeg hadde trodd, både fysisk og psykisk, sa hun til i april, før hun la til:
Hun innrømmet videre at hun er spent på sitt kommende liv som mamma.
- Jeg håper jeg vokser med ansvaret. Det blir en veldig fin opplevelse, som jeg skal ha sammen med en person jeg elsker. Så får jeg bare håpe at barnet arver hans rolige gener, sa hun.